Nú styttist í jólafrí sem hefst að loknum litlu jólunum um hádegi föstudaginn 20. desember . Það hefur ýmislegt skemmtilegt verið brallað þessa síðustu daga . Meðal fastra liða eru kakóferðir í Aldísarlund , jólaföndur , tómstundadagur á miðstigi og bæjarferð á unglingastigi . Fimmtudaginn 19. desember verður hátíðarkvöldverður og skemmtun hjá nemendum á unglingastigi . Hátíðarkvöldverðurinn hefst kl. 19:00 í mötuneyti skólans og eftir að starfsfólk og nemendur hafa átt notalega stund saman fara unglingarnir ásamt starfsmönnum félagsmiðstöðvar yfir í Hyldýpið og enda kvöldið þar . Skólabílar keyra báðar leiðir . Litlu jólin verða föstudaginn 20. desember milli kl. 10:00 og 12:00 . Skólabílar keyra þennan dag og ættu rútur að vera 1 klst. og 45 mínútum seinna þennan morgun en á venjulegum skóladegi . Unglingastigið byrjar á heimsókn í kirkju þar sem nemendur flytja sögu eða ljóð og tónlistaratriði . Að því loknu fer hver bekkur í heimastofu . Eins og áður sagði lýkur skóla um kl. 12:00 þennan dag og skólabílar keyra heim . Frístund er lokuð frá og með 20. desember og opnar aftur mánudaginn 6. janúar 2020 . Kennsla hefst samkvæmt stundaskrá mánudaginn 6. janúar 2020 .